OpenLLM-France/wikimedia huggingface dataset:
# Júlia Ojeda i Caba

Júlia Ojeda i Caba (Granollers, Katalunia, 1994ko martxoaren 8a) Literatura katalanean doktorea, kataluniar literatur ikerlari eta kritikaria da. Bere ikerketa-eremua egungo narratiba katalanaren baitako krisi-egoerako testuinguruan kokatzen da. 2021eko eleberri onenaren Omnium Sariko epaimahaikide izan da, eta Caràcters eta Catarsi Magazín aldizkarietako erredakzio-kontseiluko kide da. Halaber hainbat komunikabidetan parte hartzen du, hala nola TV3n edo ARAn. Genero-ikuspegiari buruzko aholkularitza ere egin du eskola-argitaletxeentzat. Anna Punsoda eta Marta Roquetarekin batera, «Manifiesto por un nacionalismo feminista» delakoaren egileetako bat da. Herrialde Katalanetako hamar bat komunikabideetan argitaratu izan zen aldi berean, 2023ko martxoaren 8an. 2024an, Kataluniako Parlamentuko hauteskundeetara aurkeztu zen Bartzelonako barrutian, sortu berri den Alhora alderdiaren 8. postuan.

## Erreferentziak

* ↑ Blázquez, Sara. (05/07/2022). Sense consciència lingüística i sense un projecte polític darrere, estem venuts. Setembre.
* ↑ Furest Dalmau, Gerard. (07/02/2023). La ficció que som una societat lingüísticament normal és suïcida. Núvol.
* ↑ Júlia Ojeda. CCCB.
* ↑ Consell editorial i comitè de redacció de la revista: coneix qui som. .
* ↑ (Gaztelaniaz) «Júlia Ojeda Caba» CCCB (Noiz kontsultatua: 2025-01-14).
* ↑ Per un nacionalisme feminista. 2023-08-03.
* ↑ Baraza Curtichs, Pol. (9 abril 2024). Llista d'Alhora de Ponsatí per a les eleccions a Catalunya 2024. VilaWeb.

## Kanpo estekak

* Júlia Ojedaren artikuluak La Lectorari. Literatur kritikaren aldizkari digitala
* Artikuluak Ojeda a Catarsis Magacín
* Datuak: Q116733679
# Henry Edward Manning

Henry Edward Manning (Totteridge, Hertfordshire, 1808ko uztailaren 15a – Londres, 1892ko urtarrilaren 14a) ingeles kardinala izan zen.
Aita merkatari bat izan zen Indietan eta Ingalaterrako Bankua zuzendu zuen. Henry Harrow Schoolean eta Oxfordeko Unibertsitatean hezi zen eta 1830ean graduatu zen. 1833an apaiz anglikano ordenatu zuten. Urte horretan Caroline Sargentekin ezkondu zen eta 1837an hil zen.
Oxfordeko Mugimenduarekin bat egin zuen eta 1851n katolizismora bihurtu eta apaiz katoliko ordenatu zuten. 1865ean Wetminsterreko artzapezpiku izendatu zuten eta Westminster katedrala agindu zuen. 1875ean kardinal izendatu zuten eta 1878ko konklabean parte hartu zuen.

## Lanak

* Rule of Faith (1839)
* Unity of the Church (1842)
* A charge delivered at the ordinary visitation of the archdeaconry of Chichester in July (1843)
* Sermons 4 vols. (1842–1850)
* The Present Crisis of the Holy See (1861)
* The Temporal Mission of the Holy Ghost or Reason and Revelation by Henry Edward Archbishop of Westminster. London: Longmans Green and Co. (1865)
* Rome and the Revolution (1867)
* Christ and Antichrist (1867)
* Petri Privilegium (1871)
* The Glories of the Sacred Heart (1876)
* The True Story of the Vatican Council (1877)
* The Eternal Priesthood (1883)
* The Little Flowers of Saint Francis

## Kanpo estekak

* Datuak: Q464946
* Multimedia: Henry Edward Manning / Q464946
# Rosny Smarth

Rosny Smarth (Cavaillon, 1940ko urriaren 19a – 2025eko urtarrilaren 15a) haitiar politikaria izan zen, Haitiko lehen ministroa 1996tik 1997ra.
Port-au-Princeko Unibertsitatean zientzia ekonomikoak ikasi ondoren, agronomian graduatu zen Txileko Santiagoko Unibertsitatean. 1967an Txileko nekazaritza garapenerako institutuko zuzendari izendatu zuten eta 1973an Salvador Allendek eraturiko nekazaritza erreformarako batzordeko kide izan zen. Smarth agronomia irakaslea ere izan zen Mexikoko Chapingo Unibertsitatean, eta aditua NBEk Mexikon dituen bulegoetan.
1991tik 1994ra Haitiko nekazaritza ministroaren kontseilaria izan zen. Herriaren Antolakuntza Borrokan alderdiko kidea izan zen. 1995eko hauteskundeak irabazi ondoren, Smarth lehen ministro izendatu zuten 1996ko otsailean. 1987ko ekainean dimisioa eman zuen, René Préval presidentearekin eta herrialdeko geldialdi politikoarekin ados ez zegoelako.
* Datuak: Q3045898
* Multimedia: Rosny Smarth / Q3045898
# Kantuz (Anje Duhalde)

Kantuz, Anje Duhaldek egindako Poco country rock talde amerikarraren Making Love abestiaren bertsio euskaratua da. 1993ko Zuzenean diskoan argitaratu zuen. Aurrez, Akelarre taldean zegoela, Gau Pasa diskorako grabatu zuen 1982an.

## Kanpo estekak

* Anje Duhalde abestia entzungai, Youtube.com
* Datuak: Q61070747
# San Prudentzio jaiak

San Prudentzio jaiak Gasteizen apirilaren 27an eta 28an ospatzen diren jaiak dira, Arabako Lurralde historikoaren zaindari San Prudentzioren ohorez. Jaiari San Prudentzio egunaren bezperan ematen zaio hasiera, jotzen den danborraden erretretarekin batera.
Danborradan Arabako sukaldariak eta elkarte gastronomikoen ordezkariak biltzen dira, mantala eta kapela handiak eramaten dituzte, eta hiriko kaleetan zehar ibiltzen dira, kalejira baten modura txistu eta danborren soinuen laguntzaz. Aipatzekoa da, txikiek apirilaren 28an egiten duten danborrada txikia. Ohikoa izaten da egun horietan zehar perretxiko nahaskia eta barraskiloak jatea.
San Prudentzio egunean, 28an hain zuzen, Armentiako basilikarainoko erromeria herrikoa izaten da, santuaren erlikiak ondratzeko. Erlijio ospakizuna amaitzean, lehiaketa gastronomikoak, herri kirolak (esku pilota, harri jasotzea, sokatira...) eta beste jarduera batzuk burutzen dira basilikaren inguruko zelaietan. Musika ere egoten da bertan, inguru guztiak alaitzen eta merkatu txiki bat osatzen duten postuak ere badaude, non etxeko produktuak nagusitzen diren.
Hiria guztiz animaturik dago eta giroa ezin hobea izaten da.

## San Prudentzioren kanta
### Euskaraz

| « | Tun tunarekin turuten doinua gure zaindariaren eguna (berriz) Arabatarrok egun honetan, elkartzen gara alaitasunez, ospatutzeko Prudentzio jaia, gure patroi handia. | » |

### Gazteleraz

| « | Suena el tun-tun y con él la trompeta es la retreta de nuestro patrón (bis). Los alaveses en este día con alegría y buena unión, celebran fiestas a San Prudencio, a San Prudencio su patrón. | » |

## San Prudentzioren erretreta

Bestalde, jai hauetan San Prudentzioren erretreta doinu ospetsua ere jo ohi da.

## Kanpo estekak

* Datuak: Q12134277
* Multimedia: San Prudentzio jaiak / Fiestas de San Prudencio, Armentia / Q12134277
# Felipe Contepomi

Felipe Contepomi (Buenos Aires, 1977ko abuztuaren 20a) argentinar errugbilari ohia da, zabaltzaile eta erdiko postuetan aritzen zena. Argentinako selekzioko hautatzailea da 2023tik.
1996-2001 bitartean Club Newmanen jokatu ostean, Europara jo zuen eta Bristol Bearsen (2001-2003), Leinster Rugbyn (2003-2009), RC Toulonen (2009-2011) eta Stade Françaisen (2011-2013) aritu zen.1998ko urriaren 10ean egin zuen debuta Argentinako errugbi selekzioarekin, Santiagon, Txileren aurka. 87 partida jokatu zituen talde nazionalarekin, eta lau Munduko Kopatan parte hartu (1999, 2003, 2007 eta 2011n).

## Palmaresa
### Bristol Rugby

* Ingalaterrako errugbi txapelketa
** finalista: 2002

### Leinster Rugby

* Celtic League
** irabazlea: 2008
** bigarrena: 2006
* Europako Errugbi Txapeldunen Kopa
** irabazlea: 2009

### RC Toulon

* European Challenge Cup
** finalista: 2010

### Argentinako selekzioa

* 87 partida 1998-2013 bitartean
* 651 puntu (16 entsegu, 74 transformazio, 139 zigor-kolpe, 2 drop)

## Erreferentziak

* ↑ Felipe Contepomi es el nuevo head coach de Los Pumas. uar.com.ar (Noiz kontsultatua: 2025-1-16).
* ↑ Felipe Contepomi. en.espn.co.uk (Noiz kontsultatua: 2023-5-13).

## Kanpo estekak

* Datuak: Q588193
* Multimedia: Felipe Contepomi / Q588193
# 1987ko Paris-Roubaix

1987ko Paris-Roubaix txirrindularitza lasterketa klasiko honen 85. edizioa izan zen. 1987ko apirilak 12an ospatu zen eta Eric Vanderaerdenek irabazi zuen. 264 kilometroko ibilbidea izan zuen

## Sailkapena

1986 << 1987ko Paris-Roubaix>> 1988 :
| 1 | Belgika Eric Vanderaerden | | 7h 18min 03s |
| 2 | Belgika Patrick Versluys | | d.b |
| 3 | Belgika Rudy Dhaenens | | d.b |
| 4 | Belgika Jean-Philippe Vandenbrande | + | 2s |
| 5 | Belgika Edwig Van Hooydonck | | 1min 54 segundo |
| 6 | Frantzia Bruno Wojtinek | | 2min 37 segundo |
| 7 | Belgika Marc Sergeant | | d.b. |
| 8 | Herbehereak Nico Verhoeven | | d.b |
| 9 | Italia Bruno Leali | | d.b |
| 10 | Frantzia Martial Gayant | | 3min 04 segundora |

## Kanpo estekak

* Datuak: Q2668196
# Farah Baker

Farah Baker (Gazako Zerrenda, 1998ko martxoaren 23a) Gazako Zerrendan bizi zen sare sozialetako ekintzaile palestinarra da, eta 2014ko Israel eta Gazaren arteko gatazka zuzenean txiokatzen ari zela egin zen ezagun.

## Biografia

Farah Baker 1998an jaio zen, Gazako Zerrendan. Gazako nagusietakoa den Al-Shifa ospitaletik gertu bizi den familia batean. 2014ko udan, 16 urte zituela, bere etxean israeldarren bonbardaketak gertatu zirenean hasi zen bere pentsamendu eta sentimenduak zuzenean txiokatzen. Nazioartean arreta erakarriz sare sozialetan fenomeno bilakatu ziren bere txioak, aire erasoen inguruko baldintzak eta eguneroko gatazkak zibilengan duen eragin emozionala zehazten zituzten. Twitterren zituen jarraitzaileak 800 izatetik 166.000 izatera pasatu ziren epe laburrean. Bere mezuek, sarritan argazki eta bideoekin batera, mundu osoko ikusleen arreta bereganatu zuten eta NBC News, Reuters eta Al Jazeera bezalako nazioarteko hedabideek zabaldu zituzten.

## Eragina

Anna Readingen Gender and Memory in the Globital Age liburuan idatzi du Baker Erresuma Batuko The Daily Telegraph eta Russia Today egunkarietan albiste artikuluetan agertu zela.
2017ko War in 140 Characters liburuan, David Patrikarakosek Farah Bakerri eskaini zion bere lehen kapitulua. Bere testigantzak zibermilitantziatzat hartzen ditu, baita mundu mailako kazetariak eta iritzi publikoa maneiatuz Israelen aurkako gerra egiteko modu gisa ere. Hurrengo kapituluan, Tsahaleko komunikazio sailak Bakerren ahotsa irabazten ari zen arreta arintzeko nola erreakzionatu zuen deskribatzen du. Ildo beretik, AEBetako armadak gerra garaiko estaldura mediatikoaren norabideari buruzko txosten estrategikoan helarazten dituzten txioak eta larritasuna disekzionatzea erabaki zuela azaltzen du.
Ana Frankekin eta Bana Alabedekin alderatu dute.

## Erreferentziak

* ↑ «War Tweets Make Gaza Teen A Social Media Phenomenon» International Business Times 2014-08-11.
* ↑ «Reuters | Breaking International News & Views» Reuters.
* ↑ «Sudden Gaza spokesgirl: ‘This is my third war … but this is the worst one’» america.aljazeera.com.
* ↑ 16-year-old describes life in Gaza | CNN. 2014-07-31.
* ↑ «Palestinian Teen Farah Baker Live Tweets Nighttime Bombardment in Gaza» NBC News.
* ↑ «Teen girl 'live tweets Gaza bomb attack'» www.telegraph.co.uk.
* ↑ When a Gazan girl and Israeli officials battle head-to-head for social media. .
* ↑ [https://apps.dtic.mil/sti/trecms/pdf/AD1159915.pdf Mapping the Media Terrain in the 2014 Gaza Conflict: A Framework for the Intelligence Preparation of the Information Environment. ].
* ↑ Tiempo, Redacción El. (2014-08-16). «La 'Ana Frank' de la guerra en Gaza» El Tiempo.
* ↑ «Las niñas que tuitean la guerra» ELMUNDO 2016-11-17.

## Kanpo estekak

* Datuak: Q17523825
# Judy Kihumba

Judy Kihumba (Kenya, XX. mendea) keinu hizkuntza interpretea eta Talking Hands, Listening Eyes on Postpartum Depression proiektuaren sortzailea. Oinarrizko osasun informazioa eskaintzen die edoskitze prozesuan dauden ama gorrei, batez ere erditze ondoko depresioari buruzkoa.

## Biografia

Zeinu-hizkuntzako eskola batean trebatu zen. Izan ere, etxe batean garbitzaile izanik ordaindu zitekeen bakarra zen. Ondoren, arlo horretako ezagutzak sakontzeko Nairobiko Unibertsitatean sartu zen. Saint Pauleko Unibertsitateko garapenerako komunikazioko lizentziatura eta Traumako Aholkularitzako Diploma lortu zituen Kenyia Association of Profesional Counsellors-ekin.
Kenyako United Disability Empowerment-en (UDEK) hasi zen lanean, eta ezgaitasunen munduan sakondu zuen. 2010. urtean aditu-batzorde bateko kide izan zen, herrialdearen konstituzio berriarekiko kontzientzia sortzeko. Jarduera horri esker, oso ondo ezagutu zituen herrialdeko gorren komunitateak. Hortik aurrera, ikurren hizkuntzaren interpretea izan zen telebistan. Zeinu-hizkuntzaren interpretea ere bada erlijio-zeremonietan.
2019an, bigarren alaba jaio ondoren, erditze ondoko depresioa izan zuen. Hortik aurrera, osasun mentalaren garrantziaz jabetuta, eta Kenyako ospitale batzuek zeinu-hizkuntzako interpreterik ez zutela ikusita, edoskitze prozesuan zeuden ama gorrei oinarrizko osasun-informazioa helaraztea erabaki zuen. 2020an Talking Hands, Listening Eyes on Postpartum Depression sortu zuen (THLEP).

## Sariak eta Aitortzak

* 2022an BBCk munduko 100 emakume inspiratzaileen zerrendan sartu zuen.

## Erreferentziak

* 1 2 3 4 BBC 100 Women 2022: Who is on the list this year? - BBC News. .
* 1 2 3 Judy Kihumba: From househelp to top sign language interpreter. 2021-09-20.
* 1 2 Nyeti, Swala. Judy Kihumba: Sign language interpreter's passion for mental health. .
* ↑ Kenyan Interpreter, Ghanaian Writer Nana Darkoa Sekyiamah And Rwandan Referee Salima Mukansanga On BBC 100 Women List - The Sauce. .

## Kanpo estekak

* Talking Hands, Listening Eyes on Postpartum Depression webgune ofiziala (ingelesez)
* Datuak: Q115648783
# Wangari Maathai

Wangari Maathai (Ihithe, Kenia, 1940ko apirilaren 1a – Nairobi, Kenia, 2011ko irailaren 25a) ingurumenaren aldeko ekintzailea eta politikaria izan zen, kikuyu etniakoa. Ameriketako Estatu Batuetara ikastera joan zen 20 urterekin, eta Pittsburgheko Unibertsitatean Biologian doktoratu zen.
30 urte baino gehiago eman zituen oihanen suntsipenaren aurka borrokatzen. Mama Miti ezizena hartu zuen («Zuhaitzen Ama», alegia). 1977an, Green Belt Movement zuhaitzen aldeko mugimendua sortu zuen; gaur egun, mugimendu hori hedatuta dago Tanzania, Uganda, Malawi, Lesotho, Etiopia eta Zimbawe estatuetara ere. Halaber, bere herrialdeko gobernuan izan zen 2003tik 2005 arte, betiere ingurugiroaren alde lan eginez.
2004an Bakearen Nobel saria eman zioten, «garapen sostengagarriaren, bakearen eta demokraziaren alde egindako lanagatik». Bakearen Nobel saria lortu duen Afrikako lehen emakumea izan da.
Obulutegiko minbiziak jota hil zen 71 urterekin.

## Kanpo estekak

* (Ingelesez) Green Belt Movement erakundearen webgunea
* Datuak: Q46795
* Multimedia: Wangari Maathai / Q46795
# Nancy Langat

Nancy Jebet Langat (1981eko abuztuaren 22a) atleta kenyar ezaguna da, 1.500 metroko lasterketan espezialista.
2008ko Olinpiadan urrezko domina lortu zuen, 4:00.23 denborarekin.

## Kanpo estekak

* (Ingelesez)Atletaren profila
* Datuak: Q233714
* Multimedia: Nancy Jebet Langat / Q233714
# Catherine Ndereba

Catherine Nyambura Ndereba (Gatunganga, Erdiko probintzia, 1972ko uztailaren 21a) atleta kenyar ezaguna da.
Bostongo maratoia irabazi du lau aldiz eta olinpiar zilarrezko domina erdietsi zuen 2004 eta 2008an. Nderebak emakumezko maratoiaren mundu marka apurtu zuen 2001ean Chicagon, 2:18:47 denborarekin.
2008an "Chicago Tribune" egunkarian inoizko emakumezko maratoilaririk hoberentzat hartu zuten.

## Kanpo estekak

* (Ingelesez) Atletaren profila
* Datuak: Q230950
* Multimedia: Catherine Ndereba / Q230950
# Jane Catherine Ngila

Jane Catherine Ngila (Kitui, 1961) kenyar kimikari eta irakaslea da, Johannesburgeko Unibertsitateko Kimika Zientzietako departamentuko burua. Ur arazteko prozesuetan nanoteknologia aplikatzera bideratu ditu bere ikerketak. Afrikako Zientzien Akademiako kidea da, eta 2021ean zientzia arloko emakumeentzako L'Oreal-Unesco saria jaso zuen.

## Erreferentziak

* ↑ Fariñas Martín, Javier. Catherine Ngila. Mundo Negro, 2022ko otsailak 10, mundonegro.es (Noiz kontsultatua: 2022-2-14).
* ↑ Ngila Jane Catherine. aasciences.africa (Noiz kontsultatua: 2022-2-14).

## Kanpo estekak

* Datuak: Q42145855
* Multimedia: Category:Jane Catherine Ngila / Q42145855
# Audrey Mbugua

Audrey Mbugua (Kenya, 1984) kenyar transgeneroen eskubideen aldeko ekintzaile transgeneroa da. Kenyako Auzitegi Gorenean auzitan ibili da pertsona transgeneroen eskubideen aldeko borrokan
Transgender Education and Advocacy elkartearen buruzagia da. 2014an Herbehereetako Atzerri Gaietarako ministerioak ematen duen Giza Eskubideen Tulipa sarirako izendatua izan zen bere aktibismoagatik.

## Aktibismoa

2014ko uztailean Kenyako Auzitegi Gorenak agindu zion Kenyako GKEen Kontseilu Nazionalari agindu zion Mbuguaren Transgender Education and Advocacy taldea erregistratzea eta prozesu-kostuak ordaintzea.
2014ko urrian Kenyako Auzitegi Gorenak agindu zion Kenyako Azterketa Kontseilu Nazionalari Mbuguaren izena aldatzea agiri akademiko guztietan, bertan Andrew gizonezko izenaz agertzen baitzen.
2016ko ekainean Mbuguak, Transgender Education and Advocacy taldearen kide gisa, oroitidazkia bidali zion Kenyako Senatuari pertsona transgeneroen lege-aintzatespena lortze aldera.

## Erreferentziak

* ↑ (Ingelesez) BBC. (2014-10-07). Kenya court victory for transgender activist Audrey Mbugua. (Noiz kontsultatua: 2017-11-24).
* 1 2 Migiro, Katy. (2014-10-07). Transgender activist wins landmark case in Kenyan court. (Noiz kontsultatua: 2017-11-24).
* Datuak: Q18207033
# Lupita Nyong'o

Lupita Amondi Nyong'o (Keniako ingelesez luˈpiːtɑː ˈɲɔːŋɔ eta gaztelaniaz luˈpita ˈɲoŋo (ˈɲoŋgo) ahoskatua; Mexiko Hiria, 1983ko martxoaren 1a) mexikar eta kenyar telebista eta zinemako aktore eta modeloa da, Oskar bat irabazi duena.

## Filmografia
### Zinema

Taula honetan ikus daitezke film bakoitzaren zuzendaria, enpresa ekoizlea eta beste izenburuak (gaztelaniaz, frantsesez):
| Urtea | Filma | Zuzendaria | Ekoizlea | Izenburuak (es,fr) |
| 2008 | East River | -- | -- | |
| 2013 | 12 Years a Slave | Steve McQueen | Plan B Entertainment | gaztelaniaz: 12 Años de esclavitud frantsesez: Twelve Years a Slave |
| 2014 | Non-Stop | Jaume Collet-Serra | Universal Pictures | |
| 2015 | Star Wars Episode VII: The Force Awakens | J. J. Abrams | Lucasfilm | gaztelaniaz: Star Wars: Episodio VII - El despertar de la Fuerza frantsesez: Star Wars, épisode VII : Le Réveil de la Force |
| 2016 | The 13th | Ava DuVernay | -- | gaztelaniaz: Enmienda XIII frantsesez: Le 13e |
| 2016 | The Jungle Book | Jon Favreau | Walt Disney Pictures | gaztelaniaz: El libro de la selva frantsesez: Le Livre de la jungle |
| 2016 | Queen of Katwe | Mira Nair | Walt Disney Pictures | |
| 2017 | Star Wars: Episode VIII – The Last Jedi | Rian Johnson | Lucasfilm | gaztelaniaz: Star Wars: Episodio VIII - Los últimos Jedi frantsesez: Star Wars, épisode VIII : Les Derniers Jedi |
| 2018 | Black Panther | Ryan Coogler | Marvel Studios | |
| 2019 | Little Monsters | Abe Forsythe | -- | |
| 2019 | Star Wars Episode IX: The Rise of Skywalker | J. J. Abrams | Lucasfilm | gaztelaniaz: Star Wars: Episodio IX: El Ascenso de Skywalker frantsesez: Star Wars, épisode IX : l'Ascension de Skywalker |
| 2019 | Us | Jordan Peele | Blumhouse Productions | |
| 2022 | Black Panther: Wakanda Forever | Ryan Coogler | Marvel Studios | gaztelaniaz: Black Panther II: Wakanda Forever |
| 2022 | The 355 | Simon Kinberg | Freckle Films | gaztelaniaz: Agentes 355 frantsesez: 355 |
| 2024 | The Wild Robot | Chris Sanders | DreamWorks Animation | gaztelaniaz: Robot salvaje frantsesez: Le Robot sauvage |
| 2024 | A Quiet Place: Day One | Michael Sarnoski | Platinum Dunes | frantsesez: Sans un bruit : jour 1 |

#### Pertsonaiak

| Urtea | Filma | Pertsonaia | Oharra(k) |
| 2008 | East River | F | Film labur |
| 2013 | 12 Years a Slave | Patsey | |
| 2014 | Non-Stop | Gwen Lloyd | |
| 2015 | Star Wars: The Force Awakens | Maz Kanata | Ahotsa |
| 2016 | The Jungle Book | Raksha | Ahotsa |
| 2016 | Queen of Katwe | Nakku Harriet | |
| 2017 | Star Wars: The Last Jedi | Maz Kanata | Ahotsa |
| 2018 | Black Panther | Nakia | |
| 2019 | Little Monsters | Miss Caroline | |
| 2019 | Us | Adelaide Wilson | |
| 2019 | Star Wars: The Rise of Skywalker | Maz Kanata | Ahotsa |

#### Telebista

| Urtea | Telesaila | Pertsonaia | Oharra(k) |
| 2009–2012 | Shuga | Ayira | Minisaila |

## Erreferentziak

* ↑ «Oscar Winner Lupita Nyong’o Is ‘the Pride of Africa’» ABC News 2014-3-3.
* Datuak: Q3840847
* Multimedia: Lupita Nyong'o / Q3840847
# Shehzana Anwar

Shehzana Anwar (Nairobi, 1989ko abuztuaren 21a) arkularia da. Kenya ordezkatu zuen 2016ko Udako Olinpiar Jokoetan.

## Erreferentziak

* ↑ Shehzana Anwar
* ↑ Shehzana ANWAR

## Kanpo estekak

* Datuak: Q26132644
# Jennifer Mbuta

Jennifer Mbuta (1968ko urriaren 18a) arkularia da. Kenya ordezkatu zuen 1996ko Udako Olinpiar Jokoetan.

## Erreferentziak

* ↑ Jennifer Mbuta
* ↑ Jennifer MBUTA

## Kanpo estekak

* Datuak: Q78359365
# Faith Cherotich

Faith Cherotich (Kenya, 2004ko uztailaren 13a) atletismoan lehiatzen den kenyar kirolaria da, oztopo-lasterketetan aditua.
2024ko Parisko Olinpiar Jokoetan parte hartu zuen, eta brontzezko domina eskuratu zuen 3.000 m oztopoko proban.
Brontzezko domina bat lortu zuen 2023ko Munduko Atletismo Txapelketan, proba berean.

## Nazioarteko palmaresa

Olinpiar Jokoak :
| Urtea | Lekua | Domina | Proba |
| 2024 | Paris Frantzia | 03 ! | 3000 m oztopo |
| Munduko Txapelketa ||||
| Urtea | Lekua | Domina | Proba |
| 2023 | Budapest Hungaria | 03 ! | 3000 m oztopo |

## Erreferentziak

* 1 2 «Faith CHEROTICH | Profile | World Athletics» worldathletics.org (Noiz kontsultatua: 2024-08-12).
* ↑ Paris 2024. .

## Kanpo estekak

* Datuak: Q112052826
* Multimedia: Faith Cherotich / Q112052826
# Pamela Jelimo

Pamela Jelimo (1989ko abenduaren 5a) distantzia ertaineko kenyar atleta da, 800 metrotan espezializatua. Urrezko domina lortu zuen 800 metrotan Pekingo 2008ko Olinpiar Jokoetan, 18 urte zituela. Urrezko olinpiar domina irabazi zuen lehen keniar emakumea da eta Urrezko Ligako Jackpot-a irabazi zuen lehen keniarra ere bai. Munduko junior mailako errekorra eta Afrikako senior errekorra lortu zuen 800 metrotan.

## Lorpenak
### Marka Pertsonalak

| Data | Proba | Kokalekua | Marka |
| 2007ko uztaila | 200 metroak | Ouagadougou, Burkina Faso | 24,68 s |
| 2008ko ekainaren 26a | 400 metroak | Nairobi, Kenya | 52,78 s |
| 2008ko abuztuaren 29a | 800 metroak | Zürich, Suitza | 1:54.01 |
| 2009ko apirilaren 17a | 1500 metroak | Kakamega, Kenya | 4:19.31 |

### Nazioarteko Txapelketak

| 2007 | Afrikako Junior Txapelketa | Ouagadougou, Burkina Faso | 3 | 200 m | |
| 2007 | Afrikako Junior Txapelketa | Ouagadougou, Burkina Faso | 1 | 400 m | |
| 2008 | Afrikako Txapelketa | Addis Ababa, Etiopia | 1 | 800 m | 1:58.70 |
| 2008 | Afrikako Txapelketa | Addis Ababa, Etiopia | 2 | 4 × 400 m erreleboa | 3:37.67 |
| 2008 | Olinpiar Jokoak | Pekin, Txina | 1 | 800 m | 1:54.82 |
| 2008 | World Athletics Final | Stuttgart, Alemania | 1 | 800 m | |
| 2009 | Munduko Txapelketa | Berlin, Alemania | 20 | 800 m | 2:03.50 |
| 2012 | Munduko Txapelketa | Istanbul, Turkia | 1 | 800 m | 1:58.83 |
| 2012 | Olinpiar Jokoak | Londres, Erresuma Batua | 3 | 800 m | 1:57.59 |

## Kanpo estekak

* Datuak: Q270684
* Multimedia: Pamela Jelimo / Q270684